เรื่องร้องเรียน: ร้องเรียนเรื่องรถขยะวิ่งเสียงดังตลอดทั้งคืนในซอยอ่อนนุช86แยก2ตรงข้ามศูนย์การเรียรู้จะมีซอยเข้าไปรถขยะจะนำขยะเข้าไปเทขายเพื่อคัดแยก ทั้งคืนทำให้ได้รับความเดือดร้อนจากเสียงดัง     รถขยะวิ่งเข้าวิ่งออกกันทั้งคืนตั้งแต่เวลา21.00-03.00ทุกคืนซึ่งเป็นเวลาพักผ่อนหลับนอนทำให้ได้รับความเดือดร้อนเป็นอย่างมาก ขอความกรุณากลางคีนห้ามรถขยะเข้ามาเทขยะขายโดยเด็ดขาด
การดำเนินการของเจ้าหน้าที่: สำนักสิ่งแวดล้อม โดยสำนักงานจัดการมูลฝอยและสิ่งปฏิกูล มีหน้าที่รับผิดชอบในการเช่ารถเก็บขนมูลฝอยให้สำนักงานเขตต่างๆ นำไปปฏิบัติงานจัดเก็บขยะมูลฝอยในพื้นที่แต่ละสำนักงานเขต และนำขยะมูลฝอยที่จัดเก็บได้เข้าเทที่ศูนย์กำจัดมูลฝอยของ กทม. แต่ละสถานีทั้ง 3 แห่ง แต่อย่างไรก็ตาม สำนักสิ่งแวดล้อม ได้แจ้งสำนักงานเขตผ่านช่องทางการสื่อสารต่างๆ ทั้งการประชุม การแจ้งในกลุ่มไลน์การปฏิบัตืงาน และมีหนังสือแจ้งสำนักงานเขตให้กำชับพนักงานขับรถและเจ้าหน้าที่ประจำรถเก็บขนมูลฝอย ที่นำขยะไปเทที่ศูนย์กำจัดมูลฝอยอ่อนนุช ไม่ให้นำขยะไปขายให้ร้านรับซื้อขยะในซอยอ่อนนุช 86 เพื่อไม่ให้เกิดเหตุเดือดร้อนรำคาญ และมีปัญหาเรื่องร้องเรียนเกิดขึ้น
ความเห็นของผู้แจ้ง: ช่วยอัพเดทหน่อย
พื้นที่: แขวงประเวศ เขตประเวศ กรุงเทพมหานคร